CELEX: 62014CN0238
Language: el
Date: 2014-05-13 00:00:00
Title: Υπόθεση C-238/14: Προσφυγή της 13ης Μαΐου 2014 — Ευρωπαϊκή Επιτροπή κατά Μεγάλου Δουκάτου του Λουξεμβούργου

21.7.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 235/10
            
         Προσφυγή της 13ης Μαΐου 2014 — Ευρωπαϊκή Επιτροπή κατά Μεγάλου Δουκάτου του Λουξεμβούργου
   (Υπόθεση C-238/14)
   2014/C 235/14
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: J. Enegren και D. Martin)
   
      Καθού: Μεγάλο Δουκάτο του Λουξεμβούργου
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να κρίνει ότι το Μεγάλο Δουκάτο του Λουξεμβούργου, διατηρώντας σε ισχύ τις παρεκκλίσεις από τα μέτρα που έχουν ως σκοπό την πρόληψη καταχρηστικής χρήσεως των διαδοχικών συμβάσεων ορισμένου χρόνου που συνάπτουν εργαζόμενοι στον τομέα του θεάματος, παρέβη τις υποχρεώσεις που υπέχει δυνάμει του άρθρου 5 του παραρτήματος της οδηγίας 1999/70/ΕΚ σχετικά με τη συμφωνία πλαίσιο για την εργασία ορισμένου χρόνου που συνήφθη από τη CES, την UNICE και το CEEP (1)·
            
         
               —
            
            
               να καταδικάσει το Μεγάλο Δουκάτο του Λουξεμβούργου στα δικαστικά έξοδα.
            
         
      Ισχυρισμοί και κύρια επιχειρήματα
   
   Το Λουξεμβούργο, διατηρώντας σε ισχύ τις παρεκκλίσεις από τα μέτρα που έχουν ως σκοπό την πρόληψη καταχρηστικής χρήσεως των διαδοχικών συμβάσεων ορισμένου χρόνου που συνάπτουν εργαζόμενοι στον τομέα του θεάματος, παρέβη το άρθρο 5 της συμφωνίας-πλαίσιο.
   Η Επιτροπή εκτιμά ότι για τη συγκεκριμένη κατηγορία εργαζομένων το λουξεμβουργιανό δίκαιο δεν προβλέπει κανέναν αντικειμενικό λόγο ο οποίος να καθιστά δυνατή την πρόληψη καταχρηστικής χρήσεως των διαδοχικών συμβάσεων ορισμένου χρόνου, γεγονός το οποίο συνιστά παράβαση του άρθρου 5, παράγραφος 1, στοιχείο α', του παραρτήματος της συμφωνίας-πλαίσιο.
   
      (1)  ΕΕ L 175, σ. 43.